google/wiki40b huggingface dataset:
जोहान्स जेन्सेन

जीवन-परिचय

जोहान्स जेन्सेन का जन्म उत्तरी जटलैंड के हिम्मरफैंड शहर में हुआ था। इनके पिता पशु-चिकित्सक थे। इन्होंने वहाँ के कैथेड्रल स्कूल से मैट्रिक पास किया और फिर डॉक्टरी की पढ़ाई के लिए कोपेनहेगन गये। परिवार बड़ा होने के कारण इन्हें अपनी पढ़ाई का खर्च खुद उठाना पड़ता था। 1893 में इन्होंने डॉक्टरी की पढ़ाई शुरू की और 1895 से ही कहानियाँ भी लिखने लगे थे। 1897 में इन्होंने डॉक्टरी की पढ़ाई छोड़ कर अपने-आपको पत्रकारिता और साहित्य-सेवा में लगा दिया। 1898 में स्पेन-अमेरिका युद्ध में इन्हें युद्ध-संवाददाता के रूप में पेरिस की विश्व प्रदर्शनी में भेजा गया, जहाँ के नये वातावरण ने इन पर बड़ा प्रभाव डाला था।

रचनात्मक परिचय

जेन्सेन की औपन्यासिक कृतियों में सबसे पहले कोंगैन्स फाल्ड का प्रकाशन हुआ था, जिसका अंग्रेजी अनुवाद 1933 ई० में प्रकाशित हुआ। यह डेनिश भाषा का प्रथम प्रसिद्ध ऐतिहासिक उपन्यास के रूप में जाना गया। इसमें पुराना कृषक-जीवन और उसके विरोधी दृष्टिकोण का सुंदर चित्रण हुआ है। उन्होंने डेनमार्क के ग्रामीण जीवन पर बहुत अच्छा लिखा, नये मुहावरों का प्रयोग किया और यात्रा वर्णन भी लिखे। उनकी रचनाओं के बारे में दि अमेरिकन स्कैंडिनेवियन रिव्यू में कहा गया था: इनके उपन्यास पुराने युग के हैं, पर वे अपने युग के समाज के दर्पण-से हैं। इसमें कथानक की ओर उतना ध्यान देने की आवश्यकता नहीं पड़ती जितना सामयिक चित्रण की ओर।
जेन्सेन ने अपनी आत्मकथा के रूप में अपनी अमेरिका यात्रा की कहानी भी लिखी। 76 वर्ष की उम्र में प्रकाशित पुस्तक अफ्रीका में यात्रा-वर्णन के साथ-साथ उनके पत्रकारिता और सांस्कृतिक ज्ञान का भी प्रभूत परिचय उपस्थापित हुआ है। जेन्सेन का प्रभाव डेनिश भाषा पर विशेष रूप से पड़ा क्योंकि उन्होंने कुल मिलाकर 70 पुस्तकें लिखी और अगणित लेख लिखे। उनके अनेक विचार ऐसे हैं जिनके बारे में मतभेद की गुंजाइश है, परंतु उनकी अभिव्यक्ति की उच्च शक्ति से इनकार नहीं किया जा सकता।
पायुम पूली (2015 फ़िल्म)

निर्माण

जीवा (2014) में कार्य करने के बाद सुसींथिरण ने विशाल के साथ पँड़िया नाडु (2013) के साथ फ़िल्म की कहानी पर अगस्त 2014 से शुरू किया। छायाकार आर मधी के स्थान पर वेलराज को जगह मिल गई।

पात्र चुनाव

विशाल इस फ़िल्म में जयसीलन का किरदार निभा रहे हैं, जो एक गुप्त पुलिस अफसर है। वह अपने अभिनय जीवन में इस तरह का किरदार तीसरी बार निभा रहे हैं। इसके बाद महिला मुख्य किरदार हेतु श्रुति हासन से बात हो रही थी। लेकिन निर्माण करने वालों ने लक्ष्मी मेनन को इस किरदार के लिए चुना। जो इससे पहले पंडिया नाडु में भी मुख्य किरदार निभा चुकी हैं। सितम्बर 2014 के मध्य विशाल ने इस निर्णय के बारे में कहा कि इस किरदार के लिए सुसींथिरण को एक ऐसी अभिनेत्री की आवश्यकता थी, जिसे तमिल का अच्छा खासा ज्ञान हो। मेनन की पकड़ का खुलासा अप्रैल 2015 के परीक्षा में हुआ। उसी दौरान लक्ष्मी मेनन के स्थान पर काजल अग्रवाल को चुना गया। जो दिसम्बर 2014 में मुख्य किरदार के रूप में विशाल के साथ पहली और सूसीथीरन के साथ दूसरी फ़िल्म कर रही हैं। इससे पहले वह सूसीथीरन के साथ नान महान अल्ला (2010) में कार्य कर चुकी हैं।
काजल का किरदार फ़िल्म में एक ऐसी लड़की का है, जिसे हर चीज़ से दर लगता है। उसे सामान्य से होने वाले कार्य जैसे सड़क पार करने में भी डर लगता है।
स्यूडोहैलोजेन

स्यूडोहैलोजेन अकार्बनिक यौगिको का समूह हैं।
गोरखाली

गोरखाली सन १८०३ में नेपाल की गोरखा सेना द्वारा गढ़वाल राज्य पर किये गये आक्रमण को कहा जाता है।
ऐतिहासिक विवरणों के अनुसार केदारखण्ड कई गढ़ों (किले) में विभक्त था। इन गढ़ों के अलग-अलग राजा थे जिनका अपना-अपना आधिपत्य क्षेत्र था। इतिहासकारों के अनुसार पँवार वंश के राजा ने इन गढ़ों को अपने अधीनकर एकीकृत गढ़वाल राज्य की स्थापना की और श्रीनगर को अपनी राजधानी बनाया। केदार खण्ड का गढ़वाल नाम तभी प्रचलित हुआ। सन १८०३ में नेपाल की गोरखा सेना ने गढ़वाल राज्य पर आक्रमण कर अपने अधीन कर लिया। यह आक्रमण लोकजन में गोरखाली के नाम से प्रसिद्ध है।
गोरखाओं का मुख्य हथियार खुखरी होता था। इस आक्रमण के समय महाराजा की सेना युद्धकला एवं संसाधनों के मामले में अत्यन्त कमजोर थी। बुजुर्गों के अनुसार सेना के पास लड़ने के लिये तलवारें तक न थी यहाँ तक कि कनारागढ़ी के राजा के सैनिक किरमोड़ (एक पहाड़ी काँटेदार पेड़) से बनी लकड़ी की तलवारों से लड़े। इस आक्रमण में बहुत से सैनिक और नागरिक मारे गये। हालाँकि बताया जाता है कि गोरखा ब्राह्मणों को नहीं मारते थे और ब्राह्मण गाँवों पर आक्रमण नहीं करते थे।
महाराजा गढ़वाल ने नेपाल की गोरखा सेना के अधिपत्य से राज्य को मुक्त कराने के लिए अंग्रेजों से सहायता मांगी। अंग्रेज़ सेना ने नेपाल की गोरखा सेना को देहरादून के समीप सन १८१५ में अन्तिम रूप से परास्त कर दिया। किन्तु गढवाल के तत्कालीन महाराजा द्वारा युद्ध व्यय की निर्धारित धनराशि का भुगतान करने में असमर्थता व्यक्त करने के कारण अंग्रेजों ने सम्पूर्ण गढ़वाल राज्य राजा गढ़वाल को न सौंप कर अलकनन्दा-मन्दाकिनी के पूर्व का भाग ईस्ट इण्डिया कम्पनी के शासन में सम्मिलित कर गढ़वाल के महाराजा को केवल टिहरी जिले (वर्तमान उत्तरकाशी सहित) का भू-भाग वापस किया।
पैडी जयराज

प्रारम्भिक जीवन

उनका जन्म 28 सितम्बर, 1909 को करीमनगर, हैदराबाद स्टेट (वर्तमान में तेलंगाना राज्य) मे हुआ। वे सरोजिनी नायडू के करीबी संबंधी थे।

फिल्मी सफर

पैडी जयराज ने अपने फ़िल्मी सफर की शुरूआत सन् 1929 मे मूक फ़िल्मो से की। उन्होंने लगभग 170 फ़िल्मों -- मुख्यत: हिन्दी और उर्दू तथा कुछ मराठी व गुजराती में कार्य किया।

नामांकन एवं पुरस्कार

1980 दादासाहेब फाल्के पुरस्कार जीवनकाल उपलब्धियों के लिए
गीता मेनन

गीता मेनन न्यूयॉर्क विश्वविद्यालय स्टर्न स्कूल ऑफ बिजनेस में अंडर ग्रेजुएट कॉलेज के ११ वें डीन और ग्लोबल बिजनेस के अब्राहम क्रॉसओफ प्रोफेसर हैं। वह १९९० से एनवाईयू विपणन संकाय की सदस्य रही हैं, जहाँ उन्होंने २००४ से २००८ तक विभाग के अध्यक्ष के रूप में कार्य किया। २०१५ में इकोनॉमिक्स टाइम्स ने गीता को "सबसे प्रभावशाली" २० वैश्विक भारतीय महिलाओं में से एक सूचीबद्ध किया गया था।

शिक्षा

१९८१ में गीता ने स्टेल्ला मेरिस कॉलेज से इकोनॉमिक्स में बीऐ किया और मद्रास क्रिस्चियन कॉलेज से एमऐ की डिग्री हासिल की। १९९१ में इलेनॉइस विश्वविद्यालय से बिजनेस एडमिनिस्ट्रेशन में पी एचदी की डिग्री पूरी की।

अनुसन्धान और व्यावसायिक गतिविधियाँ

डीनशिप से पहले, मेनन ने विपणन अनुसंधान समुदाय के एक सक्रिय सदस्य के रूप में कई पेशेवर नेतृत्व भूमिकाएं निभाई। वह २०१० में  एसोसिएशन फॉर कांसुम्र्स रिसर्च की अध्यक्ष थी और २००४ के वार्षिक ऐसीआर सम्मलेन के सह-अध्यक्ष थी। इसके अलावा, उन्होंने दो विपणन पत्रिकाओं के जर्नल ऑफ़ कंज्यूमर रिसर्च (२००७-२०११) और द जर्नल ऑफ़ मार्केटिंग रिसर्च (२००९-२०११) के लिए एसोसिएट एडिटर के रूप में काम किया, व पत्रिकाओं के संपादकीय बोर्डों जैसे कि द जर्नल ऑफ कंज़्यूमर मनोविज्ञान और सार्वजनिक नीति और विपणन के जर्नल में भी काम किया। बतौर शोधकर्ता, मेनन उपभोक्ता स्मृति, सूचना प्रसंस्करण और भावनाओं के अध्ययन के लिए सर्वेक्षण पद्धति, स्वास्थ्य संबंधी जानकारी और धारणा के संदर्भ के लिए जाना जाता है। उनके काम को राष्ट्रीय स्वास्थ्य संस्थान और अमेरिकन डायबिटीज़ एसोसिएशन द्वारा वित्त पोषित किया गया है।
स्वामी शिवानन्द सरस्वती

स्वामी शिवानन्द सरस्वती (१८८७-१९६३) वेदान्त के महान आचार्य और सनातन धर्म के विख्यात नेता थे। उनका जन्म तमिल नाडु में हुआ पर संन्यास के पश्चात उन्होंने जीवन ऋषिकेश में व्यतीत किया।
स्वामी शिवानन्द का जन्म अप्यायार दीक्षित वंश में 8 सितम्वर 1887 को हुआ था। उन्होने बचपन में ही वेदान्त की अध्ययन और अभ्यास किया। इसके वाद उन्होने चिकित्साविज्ञान का अध्ययन किया। तत्पश्चात उन्होने मलेशिया में डाक्टर के रूप में लोगों की सेवा की। सन् 1924 में चिकित्सा सेवा का त्याग करने के पश्चात ऋषिकेष में बस गये और कठिन आध्यात्मिक साधना की।
सन् 1932 में उन्होने शिवानन्दाश्रम और 1936 में दिव्य जीवन संघ की स्थापना की। अध्यात्म, दर्शन और योग पर उन्होने लगभग 300 पुस्तकों की रचना की। 14 जुलाई 1963 को वे महासमाधि लाभ किये।
ग्रीम स्मिथ

ग्रीम क्रेग स्मिथ (जन्म १ फरवरी १९८१) एक दक्षिण अफ्रीकी पूर्व क्रिकेट खिलाड़ी और कमेंटेटर है, जो सभी प्रारूपों में दक्षिण अफ्रीका के लिए खेल चुके है। २००३ में, उन्हें शॉन पोलॉक के बाद राष्ट्रीय टीम के कप्तान के लिए नियुक्त किया गया था। उन्होंने २०१४ में अपनी सेवानिवृत्ति तक टेस्ट क्रिकेट में कप्तान का पदभार संभाला। स्मिथ अब तक के सबसे महान दक्षिण अफ्रीकी खिलाड़ियों में से एक माने जाते है।
एक बाएं हाथ के सलामी बल्लेबाज, स्मिथ को अब तक के सर्वश्रेष्ठ टेस्ट मैच के सलामी बल्लेबाजों में से एक माना जाता है। २००३ के दक्षिण अफ्रीकी के इंग्लैंड दौरे पर, उन्होंने लगातार टेस्ट मैचों में दोहरे शतक बनाए: २७७ एजबेस्टन  में और लॉर्ड्स में २५९ रनों की पारी खेली। २५९ एक विदेशी खिलाड़ी द्वारा लॉर्ड्स क्रिकेट मैदान पर बनाया गया अब तक का सर्वोच्च स्कोर है। २४ अक्टूबर २०१३ को, स्मिथ अपने ११२ वें टेस्ट मैच में टेस्ट क्रिकेट में ९,००० रन पूरे करने वाले दूसरे दक्षिण अफ्रीकी और १२वें खिलाड़ी बने।
ग्रीम स्मिथ को दक्षिण अफ्रीका की अब तक की सबसे प्रबल साझेदारियों में गौरव प्राप्त है जिन्होंने हर्शल गिब्स के साथ चार से अधिक ३०० रन की साझेदारी की। २००८ में स्मिथ ने बांग्लादेश के खिलाफ नील मैकेंज़ी के साथ पहले विकेट के लिए ४१५ रन जोड़े, जो एक विश्व रिकॉर्ड है। ३ मार्च २०१४ को, ऑस्ट्रेलिया के खिलाफ तीसरे टेस्ट के दौरान, उन्होंने अंतर्राष्ट्रीय क्रिकेट से संन्यास की घोषणा की।
वह विदेशी खिलाड़ी होते हुए सरे काउंटी क्रिकेट क्लब के कप्तान भी रह चुके है। स्मिथ ने अपना १००वां टेस्ट मुक़ाबला १९ जुलाई २०१२ को इंग्लैंड के खिलाफ खेला। जबकि उन्होंने अपने ३२वें जन्मदिन पर १ फरवरी २०१३ को पाकिस्तान के खिलाफ अपना बतौर कप्तान १००वां टेस्ट मैच खेला। स्मिथ एकमात्र ऐसे खिलाड़ी है जिन्होंने १०० टेस्ट मैचों में टीम की कप्तानी की हैं।
बिजली की कुर्सी

बिजली की कुर्सी, या वैद्युतासन एक युक्ति है जिसका उपयोग किसी अपराधी को बिजली द्वारा मृत्युदंड देने में किया जाता है। इस युक्ति का अविष्कार संयुक्त राज्य अमेरिका में थॉमस एडीसन के कर्मचारियों द्वारा किया गया था। इसके प्रयोग में मृत्युदंड पाने वाले व्यकि को व्यक्ति को एक विशेष रूप से निर्मित लकड़ी की कुर्सी पर बाँध कर उसके शरीर से इलेक्ट्रोड के माध्यम से बिजली प्रवाहित की जाती है। इसका उपयोग आज तक केवल संयुक्त राज्य अमेरिका और फिलीपींस में किया गया है। फिलीपींस में इसका पहला प्रयोग 1924 में किया गया था जब वो अमेरिकी कब्जे में था, जबकि इसका अंतिम उपयोग 1976 में किया गया था।
ऐतिहासिक रूप से, बिजली की कुर्सी के उपयोग में एक बार जब अपराधी व्यक्ति को कुर्सी से बाँध देते थे, तब इलेक्ट्रोड के माध्यम से उसके शरीर से प्रत्यावर्ती धारा के विभिन्न वोल्टता और अवधि वाले कई चक्र प्रवाहित किये जाते थे, ताकि व्यक्ति के आंतरिक अंगों जिनमें मस्तिष्क भी शामिल है, को घातक नुकसान पहुँचे। बिजली का पहला झटका तत्काल बेहोशी और मस्तिष्क मृत्यु के लिए डिजाइन किया गया था, जबकि दूसरा झटका महत्वपूर्ण अंगों को घातक क्षति पहुँचाने के लिए डिजाइन किया गया था। अक्सर व्यक्ति के हृदय की अत्यधिक वैद्युत उत्तेजना उसकी मौत का कारण बनती है।
सफ़ेद हाथी

सफ़ेद हाथी एक मुहावरा है जिसका प्रयोग एक ऐसी बहुमूल्य वस्तु के लिए किया जाता है जिसका मालिक न तो उससे छुटकारा पा सकता है और जिसकी लागत (विशेष रूप से रखरखाव की लागत) का अनुपात उसकी उपयोगिता या उसके मूल्य से अधिक होता है।

पृष्ठभूमि

यह शब्द बर्मा, थाइलैंड,लाओस और कम्बोडिया में दक्षिणपूर्वी एशियाई सम्राटों द्वारा पाले गए पवित्र सफ़ेद हाथियों से व्युत्पन्न है।
सफ़ेद हाथी का होना इस बात का प्रतीक माना जाता था (और थाईलैंड और बर्मा में अभी भी माना जाता है) कि राजा न्याय और शक्ति के साथ राज्य करता है और राज्य शांति और समृद्धि से भरपूर है। परंपरा उन कथाओं से व्युत्पन्न है जो सफ़ेद हाथी को बुद्ध के जन्म से जोड़ती हैं, जैसा कि यह प्रसिद्ध है कि उनके जन्म की पूर्व संध्या पर
उनकी माँ ने सपने में एक सफ़ेद हाथी को ज्ञान और पवित्रता का प्रतीक, कमल का फूल भेट करते देखा था। क्योंकि जानवरों को पवित्र माना जाता था और कानून उन्हें श्रम से सुरक्षा प्रदान करता था, सम्राट से सफ़ेद हाथी उपहार के रूप में प्राप्त करना आशीर्वाद और अभिशाप दोनों ही था: आशीर्वाद इसलिए क्योंकि जानवर को पवित्र और सम्राट की हिमायत माना जाता था और अभिशाप इसलिए क्योंकि जानवर को पालना है और कम से कम इसे पालने की लागत निकालने के लिए उसका बहुत व्यावहारिक उपयोग नहीं किया जा सकता था।
ऑर्डर ऑफ़ व्हाइट ऐलिफ़ेंट में थाईलैंड सरकार द्वारा जारी पदकों की आठ श्रेणियां होती हैं।
विलियम विल्सन (तैराकी)

वॉटर पोलो

१८७७ में विल्सन ने एक सामूहिक जलीय गेंद की खेल के नियम बनाए, जिसे उन्होंने जलीय फ़ुटबाल का नाम दिया। १८८५ में ग्रेट ब्रिटेन के तैराकी संघ ने इस खेल को मान्यता दी, जिसे अब वॉटर पोलो कहा जाता है, तथा विल्सन की नियमावली का विस्तार कारते हुए नियमों की स्थापना की।

जीवन रक्षा

१८९१ में विल्सन ने जीवन रक्षा अभ्यासों पर कई विस्तृत तथा सोदाहरण लेख प्रकाशित किए, तथा स्थानीय तैराकी संघों को जीवन रक्षक तकनीकों में कुशलता के लिए पुरस्कृत किया। विल्सन की विधियां एक पुस्तिका के रूप में वितरित हुईं, तथा उनके योगदान को मान्यता देने के लिए उन्हें रॉयल लाईफ़-सेविंग सोसाइटी का प्रथम लाईफ़ गवर्नर निर्वाचित किया गया था।
रियो नोवो राष्ट्रीय उद्यान

मौसम

उद्यान का औसत वार्षिक वर्षा 2,337 मिलीमीटर (92.0 इंच) है। 27 डिग्री सेल्सियस (81° F) के औसत के साथ तापमान 24 से 33° C (75 से 91° F) तक होता है।
१७५१ ईसा पूर्व

१७५१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७५१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
पण्डित जसराज

परिवार

जसराज का जन्म हिसार में हुआ था। पण्डितजी के परिवार में उनकी पत्नी मधु जसराज, पुत्र सारंग देव और पुत्री दुर्गा हैं। 1962 में जसराज ने फिल्म निर्देशक वी. शांताराम की बेटी मधुरा शांताराम से विवाह किया, जिनसे उनकी पहली मुलाकात 1960 में मुंबई में हुई थी।
तोल्काप्पियम्

तोल्कापपियम् (तमिल : தொல்காப்பியம்), तमिल व्याकरण का प्राचीन ग्रन्थ है। यह नूरपा (छोटे सूत्र) के रूप में रचित है। इसके तीन भाग हैं- एझुत्ताधिकारम्, सोल्लाधिकाराम् और पोरुलाधिकारम्। प्रत्येक भाग में नौ-नौ अध्याय हैं। इसका रचनाकाल ठीक-ठीक पता नहीं है किन्तु भाषा-सम्बन्धी एवं अन्य प्रमाणों के आधार पर अलग-अलग लोगों ने इसका रचनाकाल तीसरी शताब्दी ईसापूर्व से लेकर १०वीं ई. तक बताया है। कुछ आधुनिक विद्वानों का मत है कि यह एक बार में नहीं लिखा गया बल्कि लम्बी समयावधि में टुकड़ों में लिखा गया है। इसके रचयिता कौन हैं, इसके बारे में भी ठीक-ठीक कुछ भी नहीं कहा जा सकता।
अरब ईसाई

पहचान

हालाँकि बहुत से लोग अरब पहचान को मुस्लिम पहचान जैसा ही मानते हैं, वास्तव में यह दो अलग चीज़ें हैं। बहुत से अरब ईसाई होते हैं और कुछ यहूदी भी होते हैं। वर्तमान काल में ७% से १०% अरब लोग ईसाई धर्म के अनुयायी हैं।

मिस्र

अधिकांश मिस्र के ईसाई कॉप्ट्स हैं, जो मुख्य रूप से अलेक्जेंड्रिया के कॉप्टिक रूढ़िवादी चर्च के सदस्य हैं। यद्यपि मिस्र में कॉप मिस्र के अरबी बोलते हैं, उनमें से कई खुद को जातीय रूप से अरब नहीं मानते हैं, बल्कि प्राचीन मिस्र के वंशज हैं। कॉप्ट्स मध्य पूर्व में ईसाइयों की सबसे बड़ी आबादी का गठन, 8,000,000 और 15,000,000 के बीच की संख्या। कॉप्ट्स की कॉटेटिक भाषा, कॉप्टिक भाषा, मिस्र की भाषा का प्रत्यक्ष वंशज है।

इराक

ईसाई धर्म की पहली शताब्दी के साथ इराक में उपस्थिति है, और सिरियाक ईसाई धर्म, सिरियाक भाषा और सिरिएक वर्णमाला उत्तरी इराक में अश्शूर में विकसित हुई थी। इराक में अरब ईसाई समुदाय अपेक्षाकृत छोटा है, और इराक युद्ध के कारण हजारों लोगों के लिए और भी कम हो गया। इराक में अधिकांश अरब ईसाई परंपरागत रूप से यूनानी रूढ़िवादी और कैथोलिक चर्चों (कसदियों के ईसाईयों को छोड़कर) हैं और बगदाद, बसरा और मोसुल जैसे प्रमुख शहरों में केंद्रित हैं।
इराक में शेष 450,000 से 9 00,000 ईसाईयों का विशाल बहुमत  असीरियन लोग हैं, जो सिरिएक ईसाई धर्म का पालन करते हैं, विशेष रूप से चालीसियन कैथोलिक चर्च, पूर्व के अश्शूर चर्च, पूर्व के प्राचीन चर्च, सिरिएक रूढ़िवादी चर्च, अश्शूर ईवाजेलिकल चर्चैंड अश्शूर पेंटेकोस्टल चर्च।
जबकि उत्तरी इराक में अश्शूर के मातृभूमि में कई अश्शूर ईसाई परिवारों के स्वैच्छिक स्थानांतरण हुए हैं, हालिया रिपोर्टिंग से संकेत मिलता है कि 2003 में बाथिस्ट इराक के पतन के बाद से कुल ईसाई आबादी में 50 प्रतिशत की गिरावट आई है,

इजराइल

दिसंबर 2009 में, 122,000 अरब ईसाई इज़राइल में रहते थे, इज़राइल के अरब नागरिक, कुल 151,700 ईसाई नागरिकों में से।  सेंट्रल ब्यूरो ऑफ स्टैटिस्टिक्स के अनुसार, क्रिसमस 2013 की पूर्व संध्या पर, इज़राइल में लगभग 161,000 ईसाई थे, इज़राइल में आम जनसंख्या का लगभग 2 प्रतिशत ईसाई 80% ईसाई जड़ें हैं  जातीय ईसाई समुदायों के साथ रशियन, ग्रीक, आर्मेनियन, मारोनाइट्स, यूक्रेनियन और . इज़राइल में अरब ईसाई अधिकांश यूनानी कैथोलिक (मेलकाइट) और लैटिन चर्चों से संबंधित एक अल्पसंख्यक अल्पसंख्यक ग्रीक रूढ़िवादी चर्च से संबंधित हैं। अन्य संप्रदाय एंगलिकन हैं जिनके पास पूर्वी यरूशलेम के चुनाव क्षेत्र में उनके कैथेड्रल चर्च हैं। इज़राइल में बैपटिस्ट देश के उत्तर में केंद्रित हैं, और नासरत क्षेत्र में चार चर्च हैं, और एक सेमिनरी है।
इज़राइल में अरब ईसाई राजनीतिक विचारों में विभाजित होते हैं-कुछ फिलीस्तीनी ईसाइयों के रूप में स्वयं को पहचानते हैं, कुछ लोग आतंकवाद पर जोर देते हैं, जबकि एक अल्पसंख्यक ज़ीयोनिस्ट विचारों का समर्थन करते हैं।.
इज़राइल अरब ईसाई नागरिक इज़राइल में सबसे शिक्षित समूहों में से एक हैं। मारिव ने ईसाई अरब क्षेत्रों को "शिक्षा प्रणाली में सबसे सफल" बताया है,  सांख्यिकीय रूप से, इज़राइल में ईसाई अरबों में सभी के बीच शैक्षिक प्राप्ति की उच्चतम दर है 2010 में इज़राइल सेंट्रल ब्यूरो ऑफ स्टैटिस्टिक्स के आंकड़ों के मुताबिक, धार्मिक समुदायों में 63% इज़राइली ईसाई अरबों में कॉलेज या स्नातकोत्तर शिक्षा है, जो किसी भी धार्मिक और जातीय-धार्मिक समूह में सबसे ज्यादा है।.
पिस्ता

पिस्ता एक प्रकार का मेवा है।
ड्राइ फ्रूट्स के रूप में इस्तेमाल होने वाला पिस्ता न केवल एक बेहतर स्नैक है, बल्कि यह स्वास्थ्य के लिए भी लाभदायक है। एक ताजा अध्ययन के अनुसार इसका नियमित सेवन शरीर में कार्बोहाइड्रेट की मात्रा को नियंत्रित कर ब्लड में शुगर के लेवल को घटाता है।
टोरंटो यूनिवर्सिटी की ओर से किए गए अध्ययन की रिपोर्ट के मुताबिक "पिस्ता को कार्बोहाइड्रेट युक्त खाद पदार्थ जैसे व्हाइट ब्रेड के साथ खाने से शरीर में कार्बोहाइट्रेड की अधिक मात्रा नहीं पहुंचती और जिसके कारण खून में शर्करा का स्तर नहीं बढ़ पाता।" शोधकर्ताओं के अनुसार भारत जैसे देश जहां लगभग चार करोड़ लोग डाइबिटीज के शिकार हैं और वर्ष 2025 तक इसके आठ करोड़ तक के आंकड़े को पार करने की आशंका है, पिस्ता का सेवन डाइबिटीज के मरीजों की संख्या को नियंत्रित कर सकता है।
इस शोध का नेतृत्व करने वाले शोधकर्ता सिरील केनडॉल का कहना है कि "डाइबिटीज के इलाज और बचाव के लिए ब्लड में ग्लुकोज के स्तर को नियंत्रित करना जरूरी है। आमतौर पर खून में शुगर का लेवल कार्बोहाइड्रेट की अधिकता से बढ़ता है। हमने जो अध्ययन किया है, उसके प्रारंभिक परिणामों से स्पष्ट है कि पिस्ता का सेवन शरीर में कार्बोहाइड्रेट की मात्रा को बढ़ने नहीं देता और परिणामस्वरूप खून में शर्करा का मात्रा नियंत्रित रहती है।" इसके साथ ही अध्ययन में पता चला है कि पिस्ता भूख को उत्तेजित करने वाले हार्मोन को भी नियंत्रित करता है, जिससे लंबे समय तक डाइबिटीज से बचाव संभव है। गौरतलब है कि अत्याधिक भोजन करने से भी शरीर में कार्बोहाइड्रेट की मात्रा बढ़ती है और यह डाइबिटीज को का सबसे बड़ा कारण है।
हेनिपावाइरस

हेनिपावाइरस एकनिप्पा वायरस (NiV) परिवार Paramyxoviridae , जीनस हेनीपवायरस का एक सदस्य है। 1999 में मलेशिया और सिंगापुर में सूअर के संपर्क में आने वाले सूअर किसानों और लोगों के बीच इंसेफेलाइटिस और सांस की बीमारी के प्रकोप के दौरान 1999 में NiV को अलग-थलग कर अलग कर दिया गया। इसका नाम मलेशियाई प्रायद्वीप के एक गांव सुंगई निपा से उत्पन्न हुआ, जहां सुअर किसान इंसेफेलाइटिस से बीमार हो गए। एचवी वायरस के लिए NiV की संबंधितता को देखते हुए, बैट प्रजातियों को जल्दी से जांच के लिए बाहर निकाल दिया गया था और जीनस पेरेटोपस की उड़ान लोमड़ियों को बाद में NiV ( वितरण मानचित्र ) के लिए जलाशय के रूप में पहचाना गया था।
1999 के प्रकोप में, निप्पा वायरस ने सूअरों में एक अपेक्षाकृत हल्के रोग का कारण बना, लेकिन 100 से अधिक मौतों के साथ लगभग 300 मानव मामलों की रिपोर्ट की गई। प्रकोप को रोकने के लिए, एक मिलियन से अधिक सूअरों को बेदखल कर दिया गया, जिससे मलेशिया के लिए जबरदस्त व्यापार हानि हुई। इस प्रकोप के बाद से, मलेशिया या सिंगापुर में कोई भी बाद के मामले (न तो सूअर और न ही मानव) में दर्ज किए गए हैं।
2001 में, NiV को बांग्लादेश में होने वाली मानव बीमारी के प्रकोप में फिर से प्रेरक एजेंट के रूप में पहचाना गया। आनुवांशिक अनुक्रमण ने इस वायरस को निप्पा वायरस के रूप में पुष्टि की, लेकिन 1999 में पहचाने गए एक से अलग एक तनाव। उसी वर्ष, एक अन्य प्रकोप की पहचान भारत में सिलीगुड़ी में हुई, जिसकी पहचान अस्पताल सेटिंग में व्यक्ति-से-व्यक्ति के संचरण की रिपोर्ट (नोसोकोमियल ट्रांसमिशन) के साथ हुई। । मलेशियाई NiV प्रकोप के विपरीत, बांग्लादेश में लगभग हर साल प्रकोप होता है और भारत में कई बार रिपोर्ट किया गया है।
हस्तांतरण
संक्रमित चमगादड़, संक्रमित सूअर के सीधे संपर्क में आने से लोग संक्रमित हो सकते हैं ...
संकेत और लक्षण
निप्पा वायरस के संपर्क में आने के 5-14 दिनों बाद लक्षण प्रकट हो सकते हैं ...
एक्सपोजर का खतरा
निप्पा वायरस संक्रमण संक्रमित सूअरों के साथ निकट संपर्क से जुड़ा हुआ है ...
निदान
NiV के क्लिनिकल इतिहास वाले रोगी का प्रयोगशाला निदान किया जा सकता है ...
इलाज
निप्पा वायरस एन्सेफलाइटिस के लिए उपचार सहायक देखभाल तक सीमित है ...
निवारण
बीमार सूअरों के संपर्क में आने से बचकर निप्पा वायरस के संक्रमण को रोका जा सकता है ...
हेनिपैवायरस के प्रकोप और पेरोपोपस के लिए स्थानिक स्थान दिखाने वाले वितरण मानचित्र। देश कुरआन, टूमेन, ओम्स्क और नोवोसिबिर्स्क हैं विषाणु है
नन्दमूरि तारक रामाराव

राजनैतिक सफर

राज्य को कांग्रेस के आधिपत्य दूर करने के लिए एन.टी. रामा राव ने वर्ष 1982 में तेलुगु देशम पार्टी की स्थापना की। जब एन.टी. रामा राव ने राजनैतिक पारी की शुरूआत की उस समय वह एक लोकप्रिय अभिनेता थे। वर्ष 1983 में सर्वसम्मति से एन.टी. रामा राव को तेलुगु देशम विधायक दल का नेता चयनित किया गया, जिसमें दस कैबिनेट मंत्री और पांच राज्य मंत्री थे। एन.टी. रामा राव आंध्र-प्रदेश के दसवें मुख्यमंत्री थे। 1983 से 1994 के बीच वह तीन बार इस पद के लिए चुने जा चुके थे।
इग्नाइटेड माइंडस

इग्नाइटेड माइंडस किताब को वैज्ञानिक-देशभक्त डॉ॰ ए पी जे अब्दुल कलाम ने लिखा है।

परिचय :-

डॉ॰ कलाम इग्नाइटेड माइंडस को इंटरमीडिएट स्कूल के बच्चे स्नेहल थककर को समर्पित करते है जिनसे वह एक स्कूल में मिले थे और छात्रों से बात करते हुए एक सवाल आया था कि: "हमारा दुश्मन कौन है?" कलाम जी के पास कई जवाब आए मगर सबमें से सिर्फ एक जवाब को सहमति दी और वो था स्नेहल थककर का जवाब "हमारा दुश्मन गरीबी है"।
स्वतंत्रता सेनानी

स्वतंत्रता सेनानी वह व्यक्ति होता है जो किसी स्वतंत्रता संग्राम में संघर्ष करता है।
लक्षद्वीप एड्स नियंत्रण सोसाइटी

वार्षिक खर्च के लिए धन-राशी

केंद्र-शासित प्रदेश लक्षद्वीप में केंद्रीय स्वस्थ्य मंत्रालय वार्षिक अनुदान मंज़ूर करता है। वर्ष २०११-१२ के लिए लक्षद्वीप एड्स नियन्त्रण सोसाइटी की गतिनिधियों के लिए केवल ३२.७९ लाख रुपये मंज़ूर किये गए थे जो सोसाइटी के कार्यों के लिए कुल धन-राशी थी।
जनमानस

जनमानस ^
जनमानस हिंदी भाषा के क्षेत्र में उठाया गया १ अभूतपूर्व कदम है ! जनमानस एक हिंदी मंच है जो आपको हिंदी भाषियों के साथ चर्चा के लिए एक मंच प्रदान करता है !
यह फोरम पूर्ण रूप से हिंदी व हिंदी प्रेमियों को समर्पित है ! इस फोरम का गठन २ अक्टूबर २००९ को हुआ था ! इसका मुख्यालय उदयपुर राजस्थान भारत में है !
--Akashvedi ०७:०५, २१ अक्टूबर २००९ (UTC) 
== इतिहास व विकास ==aj

उत्पाद व सेवायें

इस फोरम में हिंदी भाषा के इतिहास एवं विकास, साहित्य, कविता, रचनाओं के विषय पर चर्चा की जाती है ! 
भारतीय विषय जैसे की संस्कृति, इतिहास, भौगोलिक, अर्थव्यवस्था, राजनीतिक, धार्मिक, त्यौहार, कलात्मक, दर्शन, शिक्षा व और भी बहुत से विषयो पर चर्चा की जाती है !
भारतीय जीवन शैली जैसे की सिनेमा-संगीत, नाटक, रंगमंच, टेलीविजन, रेडियो, हास्य व व्यंग्य, खेल, फैशों खान पान व आजकल की बातो का समावेश है ! 
तकनीकी विषयो जैसे की विज्ञान सम्बन्धी, कंप्यूटर सम्बन्धी {विभिन्न भाषाओ}, डिजाइनिंग सम्बन्धी चर्चा के लिए भी एक अलग मंच का गठन किया गया है !--Akashvedi ०७:०५, २१ अक्टूबर २००९ (UTC)